钦定古今图书集成/明伦汇编/家范典/第106卷 > 春秋四传 > 《祭崔氏外甥文》前人
## 钦定古今图书集成/明伦汇编/家范典/第106卷 > 春秋四传 > 《祭崔氏外甥文》前人

《年月日，八舅十舅以酒肉之奠，敬祭外甥韦六小卿
之魂》“呜呼！生有孝姿，淑且茂兮。谓吉其终，道克就兮。
胡典而丧，离厥咎兮。蹈道而违，死谁祐兮？岂汝之昧，
不能究兮。将夺之鉴，使昏雾兮。反复搅予，哀何救兮。
骨肉无从，魂焉觏兮。庶几来归，馂以侑兮。酒实于觞，
肉盈豆兮。岂伊异人，余所授兮。来邪否邪，歆气臭兮。”